CELEX: C2007/199/78
Language: sl
Date: 2007-08-25 00:00:00
Title: Zadeva T-222/07 P: Pritožba, ki jo je 25. junija 2007 vložil Petrus Kerstens zoper sklep, ki ga je 25. aprila 2007 sprejelo Sodišče za uslužbence v zadevi Kerstens proti Komisiji, F-59/06

25.8.2007   
            
            
               SL
            
            
               Uradni list Evropske unije
            
            
               C 199/41
            
         Pritožba, ki jo je 25. junija 2007 vložil Petrus Kerstens zoper sklep, ki ga je 25. aprila 2007 sprejelo Sodišče za uslužbence v zadevi Kerstens proti Komisiji, F-59/06
   (Zadeva T-222/07 P)
   (2007/C 199/78)
   Jezik postopka: francoščina
   Stranki
   
      Pritožnik: Petrus J. F. Kerstens (Overijse, Belgija) (zastopnik: C. Mourato, odvetnik)
   
      Druga stranka v postopku: Komisija Evropskih skupnosti
   Predlogi pritožnika:
   
               —
            
            
               izpodbijani sklep naj se razveljavi;
            
         
               —
            
            
               zadevo pred Sodiščem za uslužbence naj se predloži drugemu senatu;
            
         
               —
            
            
               o stroških naj se odloči v skladu s predpisi.
            
         Pritožbeni razlogi in bistvene trditve
   S pritožbo pritožnik predlaga razveljavitev sklepa Sodišča za uslužbence, s katerim je bila kot očitno nedopustna zavržena tožba, s katero je pritožnik predlagal razglasitev ničnosti kariernega ocenjevalnega poročila za leto 2004 in odločbe OPI o zavrnitvi pritožbe zoper to karierno ocenjevalno poročilo.
   V podporo pritožbe pritožnik navaja tri pritožbene razloge.
   Prvi pritožbeni razlog se nanaša na kršitev člena 7(1) in (3) Priloge I k Statutu Sodišča in na kršitev člena 20 tega statuta, kot tudi na nezakonitost postopka, ki škoduje interesom pritožnika. Zatrjuje, da se po dveh izmenjavah vlog in eni izmenjavi stališč, ko se je torej lahko uporabil navadni postopek, ne bi smel uporabiti člen 111 Poslovnika Sodišča prve stopnje, ki se mutatis mutandis uporablja za postopek pred Sodiščem za uslužbence, na podlagi katerega je bil sprejet izpodbijani sklep. Po mnenju pritožnika v teh okoliščinah Sodišče za uslužbence ne bi moglo odločati o nedopustnosti pred ustnim postopkom.
   Drugi pritožbeni razlog, ki ga pritožnik navaja podredno, se nanaša na kršitev člena 111 Poslovnika Sodišča prve stopnje in na nezakonitost postopka, ki iz tega izhaja. Po mnenju pritožnika izpodbijan sklep ne more biti sprejet brez nadaljevanja postopka in predvsem brez ustne faze postopka, če se generalni pravobranilec ni opredelil in če ne gre za očitno nedopustnost.
   Tretji pritožbeni razlog, ki ga pritožnik navaja še bolj podredno, se nanaša na kršitev načela kontradiktornosti, ker naj bi Sodišče za uslužbence implicitno odločilo, da je bila ena od prilog v dupliki dokaz nedopustnosti zadevnega postopka, še preden se je pritožnik o tej prilogi lahko izjasnil.